Guwahati : गुवाहाटी गोजौ बिजिरसालिखौ नोगोरमानि राजालामायाव अरायबो नुजाबाय थानाय मथर गारिनि थाबथानाय एबा ट्रफिक जेंनायाव गोनांथि आगान लानायखौ नुनो मोननाय जादों। रायखांनो गोनां दि गुवाहाटी नोगोरमानि मालिगाव ओनसोलनि थागिरि रिता दास मजुमदार बिथाङा बे जेंनाखौ नोजोर लाखिनानै पि आइ एल बिजिरसालियाव आर'ज गाबहरदोंमोन। बे पि आइ एल बिलायाव नोगोरमानि अख्रां आबहावा गुबुंनायखौ लानानै जिंगासिनाय खोथाखौ आर'ज लाइनि सिङाव मख'नाय जादों।